Държавен вестник, бр. 1, 2014 г., стр. 15

БРОЙ  1	
Д Ъ Р Ж А В Е Н  В Е С Т Н И К 	
СТР.  15  
2. Създава се ал. 3:
„(3) Условията и редът за предоставянето 
на финансовата или материалната помощ по 
ал. 1 и на помещенията по ал. 2 се определят 
с акт на министъра на отбраната.“
Законът е приет от 42-то Народно събра-
ние на 19 декември 2013 г. и е подпечатан с 
официалния печат на Народното събрание.
Председател на Народното събрание: 
Михаил Миков
9618
УКАЗ № 272
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за икономическите и финансовите 
отношения с дружествата, регистрирани в 
юрисдикции с преференциален данъчен режим, 
свързаните с тях лица и техните действителни 
собственици, приет от ХLІI Народно събрание 
на 20 декември 2013 г.
Издаден в София на 27 декември 2013 г. 
Президент на републиката:  
Росен Плевнелиев
Подпечатан с държавния печат.
Министър на правосъдието:
Зинаида Златанова
ЗАКОН 
за икономическите и финансовите отношения 
с дружествата, регистрирани в юрисдикции с 
преференциален данъчен режим, свързаните с 
тях лица и техните действителни собственици
Предмет
Чл. 1. Този закон урежда икономическите 
и финансовите отношения с дружествата, 
регистрирани в юрисдикции с преференциа-
лен данъчен режим, свързаните с тях лица и 
техните действителни собственици.
Основна цел
Чл. 2. Икономическите и финансовите 
отношения с дружествата, регистрирани в 
юрисдикции с преференциален данъчен режим, 
свързаните с тях лица и техните действителни 
собственици се основават на недопускане до 
усвояване на публични средства и управле-
ние на финансов ресурс от тези дружества 
в противоречие с обществения интерес и 
предотвратяване отклонението от данъчно 
облагане.
Забрани
Чл. 3. На дружествата, регистрирани в 
юрисдикции с преференциален данъчен ре-
жим, и на свързаните с тях лица се забранява 
пряко или косвено:
1. участие в процедура за получаване на 
лиценз за кредитна институция по Закона 
за кредитните институции или участие в 
такава институция, независимо от процента 
на участие и броя на акциите, които желае 
да придобие;
2. участие в процедура за получаване на 
лиценз за извършване на дейност по Кодекса 
за застраховането или участие в дружество, 
което извършва дейност по Кодекса за застра-
ховането, независимо от процента на участие 
и броя на акциите или дяловете, които желае 
да придобие;
3. участие в процедура за получаване на 
лиценз за извършване на дейност като пен-
сионноосигурително дружество по Кодекса за 
социално осигуряване или участие в такова 
дружество, независимо от процента на участие 
и броя на акциите, които желае да придобие;
4. участие в процедура за получаване на 
лиценз за извършване на услуга или дейност 
по Закона за пазарите на финансови инстру-
менти или участие в дружество, което при-
тежава лиценз по същия закон, независимо 
от процента на участие или броя на акциите 
или дяловете, които желае да придобие;
5. участие в процедура за получаване на 
лиценз за извършване на дейност по Закона 
за дейността на колективните инвестиционни 
схеми и на други предприятия за колективно 
инвестиране или участие в дружество, което 
притежава лиценз по същия закон, независимо 
от процента на участие или броя на акциите 
или дяловете;
6. участие в процедура за получаване на 
лиценз за извършване на дейност като пла-
тежна институция по Закона за платежните 
услуги и платежните системи или участие в 
такава институция, която притежава лиценз 
по същия закон, независимо от процента на 
участие или броя на акциите или дяловете; 
7. участие в процедура за получаване на 
концесия или разрешение за търсене и про-
учване на полезни изкопаеми;
8. участие в процедура по обществени 
поръчки по Закона за обществените поръчки 
и нормативните актове по прилагането му, 
независимо от характера и стойността на 
обществената поръчка, включително и чрез 
гражданско дружество/консорциум, в което 
участва дружество, регистрирано в юрисдик-
ция с преференциален данъчен режим;
9. участие в приватизационни сделки, вклю-
чително и на общинско имущество;
10. придобиване на държавно или общин-
ско имущество при продажба и/или замяна 
на държавна и/или общинска собственост;
11. участие в процедура за предоставяне 
на лиценз по Закона за акцизите и данъчните 
складове;